
ŠAKIŲ RAJONO SAVIVALDYBĖS  TARYBA

SPRENDIMAS

DĖL ŽEMĖS SKLYPŲ, ESANČIŲ  LEKĖČIŲ MSTL.,  DETALIOJO PLANO TVIRTINIMO

2011 m. rugsėjo 23 d. Nr. T-162
Šakiai

      
Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 str. 3 d. 8 p., Teritorijų planavimo įstatymo (Žin., 1995, Nr.107-2391; 2004, Nr. 21-617) 4 str. 2 d. 5 p., 26  str. 4 d., rajono savivaldybės tarybos 2009 m. vasario 26 d. sprendimu Nr. T - 31 patvirtinto rajono savivaldybės tarybos veiklos reglamento 83.8 p. ir Valstybinės teritorijų planavimo  ir statybos inspekcijos prie Aplinkos ministerijos Marijampolės teritorijų planavimo ir statybos  valstybinės priežiūros skyriaus 2011 m. rugpjūčio 4 d. Teritorijų planavimo dokumento patikrinimo aktu Nr.  TP1-1664,  nusprendžia,

           
patvirtinti Teresės Reginos Norvaišienės nuosavybės teise turimo  0,3470 ha žemės sklypo,  esančio Lekėčių mstl., padalinimo į du 0,1500 ha ir 0,1970 ha  ploto žemės sklypus  ir paskirties pakeitimo bei Litauro Norvaišos nuosavybės teise turimo  0,3195 ha ploto žemės sklypo,  esančio Lekėčių mstl., paskirties pakeitimo, nustatant kitos  paskirties,  gyvenamosios teritorijos naudojimo  būdo, vienbučių  ir dvibučių gyvenamųjų pastatų  statybos  naudojimo pobūdžio žemės sklypus, detalųjį planą (pridedama).

